Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву “МИКОП“, доо, Џеп, Владичин Хан, МБ џџџџџ, ПИБ џџџџџ, који је поднео пуномоћник Атеље „ГЕА“, Врање, ул. џџџџџ, Врање, МБ џџџџ, ПИБ џџџџ, а електронски потписао Чедомир Марковић, ул. џџџџ бр. џџ, џџџџ, ЈМБГ џџџџџџџ, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** усаглашени захтев “МИКОП“, доо, Џеп, Владичин Хан, МБ џџџџџ, ПИБ џџџџџ, који је поднео пуномоћник Атеље „ГЕА“, Врање, ул. џџџџџ, Врање, МБ џџџџџ, ПИБ џџџџџ, а електронски потписао Чедомир Марковић, ул. џџџџ бр. џџ, Врање, ЈМБГ џџџџџџ, **за реконструкцију, адаптацију и пренамену дела пословног/угоститељског објекта изграђеног на кп.бр. 648/1 КО Владичин Хан, због неиспуњења формалних услова за даље поступање по захтеву.**

Подносилац захтева не може поново користити право подношења усаглашеног

захтева.

**О б р а з л о ж е њ е**

“МИКОП“, доо, Џеп, Владичин Хан, МБ џџџџџ, ПИБ џџџџ је преко пуномоћника Атеље „ГЕА“, Врање, ул. џџџџџџ, Врање, МБ џџџџџ, ПИБ џџџџџ, електронски потпис Чедомир Марковић, ул. џџџџџ бр. џџ, Врање, ЈМБГ џџџџџџ, поднео дана 15.09.2016.године усаглашени захтев за издавање локацијских услова за реконструкцију, адаптацију и пренамену дела пословног/угоститељског објекта изграђеног на кп.бр. 648/1 КО Владичин Хан. Након доношења првог закључка са наведеним недостацима инвеститор је приложио потребну документацију која је преко система електронске обједињене процедуре прослеђена имаоцу јавних овлашћења – МУП-у, Сектор за ванредне ситуације, Врање, ради издавања услова за пројектовање планираних радова.

Дана 26.09.2016.године имаоц јавних овлашћења је кроз систем електронске обједињене процедуре издао обавештење бр. 217-9804/16-2 којим наводи да је објекат већ изграђен и реконструисан, те да се користи од стране инвеститора, па није могуће накнадно издати услове већ упућује на Закон о озакоњењу РС. Увид у наведено обавештење можете извршити кроз систем електронске обједињене процедуре.

Како подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа није кроз усаглашени захтев испунио услове за поступање имаоца јавних овлашћења, Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), је донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се преко овог органа изјавити жалба Министарству грађевинарства, саобраћаја и инфраструктуре РС - Јабланички управни округ у Лесковцу, у року од 15 дана од дана пријема закључка.

Жалба се таксира са 440,00 динара административне таксе.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-19413-LOCH-2/2016, заводни број 350-76/2/2016-04 дана 03.10.2016.године.**

**РУКОВОДИЛАЦ,**

**Љиљана Мујагић,дипл.просторни планер**